**Zavod za socijalnu i dječju zaštitu Crne Gore**

**Obavještenje o realizaciji akreditovanog programa obuke**

Poštovani,

Ovim putem obavještavamo sve zainteresovane da učestvuju na trodnevnom akreditovanom programu obuke pod nazivom „**Program obuke za rad sa maloljetnicima koji su sa problemima u ponašanju“** koji je akreditovana od strane Zavoda za socijalnu i dječiju zaštitu. Obuka se organizuje u okviru projekta koji je podržala kancelarija UNDP u Crnoj Gori.

Program obuke ima za cilj stručno usavršavanje stručnih radnika u centrima za socijalni rad i pružaocima usluga koji se bave zaštitom djece sa problemima u ponašanju radi održavanja i unaprjeđivanja profesionalnih kompetencija, kvaliteta stručnog rada i samog načina unaprjeđenja saradnje sa pravosudsnim organima sa kojima su inače po prirodi posla upućeni na kontinuiranu saradanju.

Obuka je namijenjena stručnim radnicima u centrima za socijalni rad i pružaocima usluga koji se bave zaštitom djece sa problemima u ponašanju.

Autor i realizator obuke je Marinko Vujanović, dipl. psiholog. U skladu sa programom, obuka traje 3 dana i biće realizovana u prostorijama Zavoda za socijalnu i dječju zaštitu u Podgorici, u periodu **5 – 7 jun** 2024. godine.

Prijave slati najkasnije do **3. juna** do 12h, na e-mail adresu: crnagorazavod@gmail.com sa naznakom naziva obuke u predmetu mejla. U prijavi je potrebno navesti ime i prezime, stručnu spremu, poslove koje zainteresovani/a obavlja, broj telefona, i naziv instuticije iz koje kandidat dolazi.

Maksimalni broj učesnika na obuci je 20 polaznika, zbog ograničenog broja mjesta registracija učesnika će biti vođena po redosledu prijavljivanja.

**Uslov za dobijanje sertifikata** o uspješno završenom programu obuke je uredno prisustvovanje i aktivno učestvovanje cijelim tokom obuke (tri dana).